Siðareglur (heiti félags)

Siðareglur þessar gilda fyrir alla (félagsmenn) sem til lengri eða skemmri tíma starfa fyrir félagið. Siðareglurnar gilda fyrir alla starfsemi í nafni (heiti félags) jafnt í húsnæði félagsins sem utan þess.

Stjórnendur (heiti félags) fylgja verklagsreglum ÍBR varðandi ráðningu starfsmanna, þjálfara og annarra sem koma að starfi félagsins og kynna siðareglurnar fyrir þeim og iðkendum.

*1. Grein. Frumskylda*  
(félagsmenn) hafa hagsmuni félagsins að leiðarljósi í orðum og athöfnum og eru félaginu til sóma í öllu starfi á þess vegum.

*2. Grein. Samskipti*

(félagsmenn) bera virðingu fyrir sjálfum sér og öðrum, búningi félagsins, umhverfi og mannvirkjum.

Niðurlægjandi framkoma svo sem einelti, ofbeldi, kynferðisleg áreitni, illt umtal og ósæmilegar vígsluathafnir er ekki liðin innan félagsins.  
  
*3. Grein. Jafnræði*

(félagsmenn) stuðla að jöfnum tækifærum félagsmanna og mismuna ekki vegna kyns, kynþáttar, kynhneigðar, aldurs, fötlunar, þjóðernis, trúarbragða, skoðana eða annarrar stöðu.  
  
*4. Grein. Trúnaður*

(félagsmenn) gæta trúnaðar gagnvart einstaklingum um atriði sem þeir verða áskynja í starfi eða við iðkun hjá félaginu. Þeir gæta þess að persónuupplýsingar séu einungis notaðar í málefnalegum tilgangi og að aðgengi að slíkum upplýsingum takmarkist af því.    
  
*5. Grein. Áreiðanleiki*  
(félagsmenn) misnota ekki aðstöðu sína í þágu einkahagsmuna. (félagsmenn) veita engum sérstaka fyrirgreiðslu á grundvelli persónulegra tengsla.